
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1753 

3 Σεπτεμβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 30ης και 31ης Οκτωβρίου 2006 

σε περιοχές του Νομού Εύβοιας. 1 

Καθορισμός ημερήσιας εκτός έδρας αποζημίωσης 
και λοιπών συναφών δαπανών των μηχανικών πτυ- 
χιούχων Τεχνολογικών Εκπαιδευτικών Ιδρυμάτων 


(Τ.Ε.Ι.) και των ισότιμων με αυτά σχολών. 2 

Καθορισμός ημερήσιας εκτός έδρας αποζημίωσης 
και λοιπών συναφών δαπανών των διπλωματού¬ 
χων μηχανικών του Εθνικού Μετσόβειου Πολυ¬ 
τεχνείου (Ε.Μ.Π.) και των ισότιμων με αυτό σχο¬ 
λών. 3 

Έκδοση Ομολογιακού δανείου για την απόδοση της 
εισφοράς του Κράτους στον κλάδο Κύριας Ασφά¬ 
λισης Αγροτών Ο.Γ.Α. για το έτος 2006. 4 


ΑΠΟΦΑΣΕΙ Σ 

Αριθμ. 37618/Β.1691 (1) 


Καθορισμός αποζημίωσης των πληγέντων από τις πλημ¬ 
μύρες της 30ης και 31ης Οκτωβρίου 2006 σε περιο¬ 
χές του Νομού Εύβοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ. Α718.2.1997) κατάργηση φορολογικών απαλλαγών 
και άλλες διατάξεις. 

2. Τα άρθρα 41 παρ. 1 και 5, 47 παρ. 3, και 90 του Κώ¬ 
δικα Νομοθεσίας για την Κυβέρνηση και Κυβερνητικά 
Όργανα που κυρώθηκε με το άρθρο πρώτο του π.δ. 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά όργανα» (ΦΕΚ 98/Α'). 

3. Το άρθρο 22 του ν. 2362/1995 (ΦΕΚ 247/τ. Α727.11.1995) 
«Περί Κώδικος Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 
Περιβάλλοντος, Χωροταξίας και Δημ.Έργων «Αποκατά¬ 


σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’αριθμ. 6992/ΠΕ/Α32/7.3.2007 κοινή υπουργική 
απόφαση των Υπουργών Οικονομίας και Οικονομικών 
και Περιβάλλοντος, Χωροταξίας και Δημοσίων Έργων, 
και των Υφυπουργών Εσωτερικών Δημοσίας Διοίκησης 
και Αποκέντρωσης, Οικονομίας και Οικονομικών, με την 
οποία οριοθετούνται περιοχές του Νομού Εύβοιας που 
επλήγησαν από τις πλημμύρες της 30ης και 31ης Οκτω¬ 
βρίου 2006. 

6. Το υπ’ αριθμ. 3.821/7.12.2006 έγγραφο της Νομαρχι¬ 
ακής Αυτοδιοίκησης Εύβοιας. 

7. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
Νομού Εύβοιας και υπέστησαν ζημιές από τις πλημμύρες 
της 30ης και 31ης Οκτωβρίου 2006, αποφασίζουμε: 

Αρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες της 30ης 
και 31ης Οκτωβρίου 2006 σε περιοχές του Νομού Εύβοι¬ 
ας, οι οποίες έχουν οριοθετηθεί με την υπ’ αριθμ. 6992/ 
ΠΕ/Α32/7.3.2007 κοινή υπουργική απόφαση των Υπουρ¬ 
γών Οικονομίας και Οικονομικών και Περιβάλλοντος, 
Χωροταξίας και ΔημοσίωνΈργων και των Υφυπουργών 
Εσωτερικών, Δημοσίας Διοίκησης και Αποκέντρωσης, 
Οικονομίας και Οικονομικών σε βιομηχανικές και βιο¬ 
τεχνικές μονάδες, εμπορικά καταστήματα, αγροτικές 
εκμεταλλεύσεις, άλλες επιχειρήσεις και μη κερδοσκο¬ 
πικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης, 
τα οποία κατεγράφησαν από την αρμόδια Επιτροπή ως 
ολοσχερώς κατεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από τις πλημμύρες, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 

προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Αρθρο 2 

Η δαπάνη που προκαλείται από τις διατάξεις της από¬ 
φασης αυτής, ανέρχεται στο ποσό των 194.000 ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ. 2/52970/0022 (2) 

Καθορισμός ημερήσιας εκτός έδρας αποζημίωσης και 
λοιπών συναφών δαπανών των μηχανικών πτυχιού- 
χων Τεχνολογικών Εκπαιδευτικών Ιδρυμάτων (Τ.Ε.Ι.) 
και των ισότιμων με αυτά σχολών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α'/18.2.1999), όπως αυτές 
συμπληρώθηκαν και τροποποιήθηκαν με τις διατάξεις 
της παραγράφου 6 του άρθρου 2 του ν. 3554/2007 (ΦΕΚ 
80/Α716.4.2007), «Εισοδηματική πολιτική έτους 2007, φο¬ 
ρολογικές και άλλες διατάξεις». 

2. Τις διατάξεις του ν. 2362/1995 (ΦΕΚ 247 Α') «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις». 

3. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β714.10.2005) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών» όπως τροποποιήθηκε με την υπ’ αριθμ. 5733/ΔΙΟΕ 
179/2006 (ΦΕΚ Β 204) όμοια απόφαση. 

5. Την ανάγκη καθορισμού σε νέα βάση της ημερήσιας 
εκτός έδρας αποζημίωσης και των λοιπών συναφών 
δαπανών των μονίμων και με σύμβαση ιδιωτικού δικαίου 
αορίστου χρόνου μηχανικών πτυχιούχων Τεχνολογικών 
Εκπαιδευτικών Ιδρυμάτων (Τ.Ε.Ι.) και των ισότιμων με 
αυτά σχολών, που υπηρετούν στο Δημόσιο και στα νο¬ 
μικά πρόσωπα δημοσίου δικαίου (Ν.Π.Δ.Δ.), συμπεριλαμ¬ 
βανομένων και των οργανισμών τοπικής αυτοδιοίκησης 
(Ο.Τ.Α.) Α' και Β' βαθμού, οι οποίοι είναι επιφορτισμένοι 
με τον έλεγχο για τον έγκαιρο και σωστό προγραμμα¬ 
τισμό της δημοπράτησης και ανάθεσης, καθώς και της 


εμπρόθεσμης και έντεχνης κατασκευής των δημοσίων 
έργων, για την έγκαιρη απορρόφηση των Κοινοτικών 
και Εθνικών πιστώσεων. 

6. Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος των πιστώσε¬ 
ων του τακτικού προϋπολογισμού, του προϋπολογισμού 
δημοσίων επενδύσεων και του προϋπολογισμού των 
Νομικών Προσώπων δημοσίου δικαίου και των οργανι¬ 
σμών τοπικής αυτοδιοίκησης Α' και Β' βαθμού, το ύψος 
της οποίας δεν μπορεί να καθοριστεί σ’ αυτό το στάδιο, 
αποφασίζουμε: 

1. Καθορίζουμε την ημερήσια αποζημίωση των μονί¬ 
μων και με σύμβαση ιδιωτικού δικαίου αορίστου χρόνου 
μηχανικών πτυχιούχων Τεχνολογικών Εκπαιδευτικών 
Ιδρυμάτων (Τ.Ε.Ι.) και των ισότιμων με αυτά σχολών, 
που υπηρετούν στο Δημόσιο και στα Νομικά Πρόσωπα 
δημοσίου δικαίου (Ν.Π.Δ.Δ.), συμπεριλαμβανομένων και 
των οργανισμών τοπικής αυτοδιοίκησης (Ο.Τ.Α.) Α' και 
Β' βαθμού, οι οποίοι μετακινούνται εκτός έδρας για 
υπηρεσιακούς λόγους στο ποσό των πενήντα έξι ευρώ 
(56 €). 

Η ημερήσια αποζημίωση για τις αυθημερόν μετακινή¬ 
σεις ορίζεται στο ποσό των πενήντα έξι ευρώ (56 €). 

Για την ημέρα επιστροφής η ημερήσια αποζημίωση 
ορίζεται στο ποσό των σαράντα τεσσάρων ευρώ (44 
€)■ 

2. Καθορίζουμε τη δαπάνη διανυκτέρευσης στον τόπο 
της εκτός έδρας μετακίνησης στο ποσό των εξήντα 
τεσσάρων ευρώ (64 €). 

Το ανωτέρω ποσό προσαυξάνεται κατά 20% κατά τη 
θερινή περίοδο Ιουλίου-Σεπτεμβρίου. 

3. Καθορίζουμε τη δαπάνη χιλιομετρικής αποζημίωσης 
των μετακινούμενων με ιδιόκτητα μεταφορικά μέσα στο 
ποσό των 0,15 € για κάθε χιλιόμετρο. 

4. Για κάθε θέμα που δεν ορίζεται στην απόφαση 
αυτή, ισχύουν οι διατάξεις του ν. 2685/1999 (ΦΕΚ 35/ 
Α'/18.2.1999). 

5. Η ισχύς της απόφασης αυτής αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

-♦- 

Αριθμ. 2/52971/0022 (3) 

Καθορισμός ημερήσιας εκτός έδρας αποζημίωσης και 
λοιπών συναφών δαπανών των διπλωματούχων μη¬ 
χανικών του Εθνικού Μετσόβειου Πολυτεχνείου 
(Ε.Μ.Π.) και των ισότιμων με αυτό σχολών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α'/18.2.1999), όπως αυτές 
συμπληρώθηκαν και τροποποιήθηκαν με τις διατάξεις 

της παραγράφου 6 του άρθρου 2 του ν. 3554/2007 (ΦΕΚ 
80/Α'/16.4.2007) «Εισοδηματική πολιτική έτους 2007, φο¬ 
ρολογικές και άλλες διατάξεις». 

2. Τις διατάξεις του ν. 2362/1995 (ΦΕΚ 247 Α') «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις». 

3. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β714.10.2005) απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών». 

5. Την ανάγκη καθορισμού σε νέα βάση της ημερή¬ 
σιας εκτός έδρας αποζημίωσης και των λοιπών συνα¬ 
φών δαπανών των μονίμων και με σύμβαση ιδιωτικού 
δικαίου αορίστου χρόνου διπλωματούχων μηχανικών 
του Εθνικού Μετσόβειου Πολυτεχνείου (Ε.Μ.Π.) και των 
ισότιμων με αυτό σχολών, που υπηρετούν στο Δημόσιο 
και στα Νομικά Πρόσωπα δημοσίου δικαίου (Ν.Π.Δ.Δ.), 
συμπεριλαμβανομένων και των οργανισμών τοπικής 
αυτοδιοίκησης (Ο.Τ.Α.) Α' και Β' βαθμού, οι οποίοι είναι 
επιφορτισμένοι με τον έλεγχο για τον έγκαιρο και σω¬ 
στό προγραμματισμό της δημοπράτησης και ανάθεσης, 
καθώς και της εμπρόθεσμης και έντεχνης κατασκευής 
των δημοσίων έργων, για την έγκαιρη απορρόφηση των 
Κοινοτικών και Εθνικών πιστώσεων. 

6. Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος των πιστώσε¬ 
ων του τακτικού προϋπολογισμού, του προϋπολογισμού 
δημοσίων επενδύσεων και του προϋπολογισμού των 
Νομικών Προσώπων δημοσίου δικαίου και των οργανι¬ 
σμών τοπικής αυτοδιοίκησης Α' και Β' βαθμού, το ύψος 
της οποίας δεν μπορεί να καθοριστεί σ’ αυτό το στάδιο, 
αποφασίζουμε: 

1. Καθορίζουμε την ημερήσια αποζημίωση των μονί¬ 
μων και με σύμβαση ιδιωτικού δικαίου αορίστου χρόνου 
διπλωματούχων μηχανικών του Εθνικού Μετσόβειου 
Πολυτεχνείου (Ε.Μ.Π.) και των ισότιμων με αυτό σχολών, 
που υπηρετούν στο Δημόσιο και στα Νομικά Πρόσωπα 
δημοσίου δικαίου (Ν.Π.Δ.Δ.), συμπεριλαμβανομένων και 
των οργανισμών τοπικής αυτοδιοίκησης (Ο.Τ.Α.) Α' και 
Β' βαθμού, οι οποίοι μετακινούνται εκτός έδρας για υπη¬ 
ρεσιακούς λόγους στο ποσό των εβδομήντα (70) €. 

Η ημερήσια αποζημίωση για τις αυθημερόν μετακινή¬ 
σεις ορίζεται στο ποσό των εβδομήντα € (70) €. 

Για την ημέρα επιστροφής η ημερήσια αποζημίωση 
ορίζεται στο ποσό των πενήντα πέντε € (55 €). 

2. Καθορίζουμε τη δαπάνη διανυκτέρευσης στον τόπο 
της εκτός έδρας μετακίνησης στο ποσό των ογδόντα 
€ (80 €)., 

Το ανωτέρω ποσό προσαυξάνεται κατά 20% κατά τη 
θερινή περίοδο Ιουλίου-Σεπτεμβρίου. 

3. Καθορίζουμε τη δαπάνη χιλιομετρικής αποζημίωσης 
των μετακινούμενων με ιδιόκτητα μεταφορικά μέσα στο 
ποσό των 0,15 € για κάθε χιλιόμετρο. 

4. Για κάθε θέμα που δεν ορίζεται στην παρούσα 
απόφαση, ισχύουν οι διατάξεις του ν. 2685/1999 (ΦΕΚ 
35/ Α'/18.2.1999). 

5. Η ισχύς της απόφασης αυτής αρχίζει από τη ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

-♦- 

Αριθμ. 2/23427/0023 (4) 

Έκδοση Ομολογιακού δανείου για την απόδοση της ει¬ 
σφοράς του Κράτους στον κλάδο Κύριας Ασφάλι¬ 
σης Αγροτών Ο.Γ.Α. για το έτος 2006. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο β, του άρθρου 3 του ν. 2458/1997 
(ΦΕΚ 15/Α'/1997) «Σύσταση Κλάδου Κύριας Ασφάλισης 
Αγροτών και άλλες διατάξεις». 

2. Τ ις διατάξεις των άρθρων 31 και 32 του ν. 1914/1990 
«Εκσυγχρονισμός και Ανάπτυξη του Δημόσιου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις». 

3. Το άρθρο 1 του ν. 2187/1994 (ΦΕΚ 16Α') «Ρύθμιση θε¬ 
μάτων σχετικών με την σύναψη και διαχείριση δανείων 
του Ελληνικού Δημοσίου κ.λπ.». 

4. Τις διατάξεις των άρθρων 5 έως και 12 του ν. 
2198/1994 (ΦΕΚ 43Α'/22.3.1994) «Αύξηση αποδοχών δη¬ 
μοσίων υπαλλήλων, εν γένει σύναψη δανείων υπό του 
Ελληνικού Δημοσίου και δημιουργία στην Τράπεζα της 
Ελλάδος Συστήματος Παρακολούθησης Συναλλαγών επί 
τίτλων με λογιστική μορφή (άυλοι τίτλοι)». 

5. Το άρθρο 11 του ν. 2459/1997 «Κατάργηση φορο¬ 
λογικών απαλλαγών κ.α.δ.» (ΦΕΚ 17/Α’ /1997), όπως έχει 
τροποποιηθεί και ισχύει με τις διατάξεις του άρθρου 9 
του ν. 2579/1998. 

6. Την υπ’ αριθμ. Φ.34α/244/8.2.1999 (ΦΕΚ 120Β'/18.2.1999) 
κοινή υπουργική απόφαση «Τρόπος απόδοσης κρατικής ει¬ 
σφοράς της παραγράφου 2 του άρθρου 3 του ν. 2458/1997 
στον Κλάδο Κύριας Ασφάλισης Αγροτών ΟΓΑ». 

7. Την υπ’ αριθμ. 2021180/2981/0023/1997 απόφαση του 
Υπουργού Οικονομικών «Περί των δαπανών εκδόσεως 
και εξυπηρετήσεως κ,λπ. Κρατικών Δανείων». 

8. Το υπ’ αριθμ. 8985/1785/11.4.2007 έγγραφο του 
Υπουργείου Απασχόλησης και Κοινωνικής Προστασί¬ 
ας «Απόδοση Κρατικής Εισφοράς στον Κλάδο Κύριας 
Ασφάλισης Αγροτών για το έτος 2006». 

9. Την υπ’ αριθμ. 1125/1/27.3.2007 απόφαση, του Διοι¬ 
κητικού Συμβουλίου του Οργανισμού Γεωργικών Ασφα¬ 
λίσεων με θέμα «Υπολογισμός εισφοράς Κράτους για 
απόδοση στον Κλάδο Κύριας Ασφάλισης Αγροτών ΟΓ Α, 
για το έτος 2006». 

10. Την υπ’ αριθμ. 2/4627/0023Α/25.1.2001 απόφαση του 
Υπουργού Οικονομικών «Καθορισμός όρων, τύπου και 
κειμένου των ομολόγων Ελληνικού Δημοσίου σε ευρώ, 
σταθερού επιτοκίου». 

11. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β'/14.10.2005) κοινή απόφαση του Πρωθυπουργού 
και του Υπουργού Οικονομίας και Οικονομικών «Καθο¬ 
ρισμός αρμοδιοτήτων των Υφυπουργών Οικονομίας & 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/2006 (ΦΕΚ Β 204) όμοια απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Το υπ’ αριθμ. 154 της 29.8.2007 Δελτίο Τιμών Αγοράς 
Τίτλων Ελληνικού Δημοσίου της ΗΔΑΤ της Τράπεζας 
της Ελλάδος. 

13. Την υπ’ αριθμ. 2/32913/0023Α/24.5.2007 απόφαση 
διάθεσης 15ετών ομολόγων του Ελληνικού Δημοσίου 
μέσω κοινοπραξίας με ημερομηνία έκδοσης 30.05.2007 
και λήξης 20.3.2024. του Υπουργού Οικονομίας και Οι¬ 
κονομικών, αποφασίζουμε: 


Τη διάθεση ομολόγων του Ελληνικού Δημοσίου με 
άνοιγμα (ΐ'θ-ορβηίηρ) του Ομολογιακού Δανείου δεκα- 
πενταετούς διάρκειας, με ημερομηνία επανέκδοσης 
την 3.9.2007 σταθερού επιτοκίου, ΙδΙΝ ΘΗ0133003161, 
με ημερομηνία αρχικής έκδοσης 30.5.2007 και λήξης 
την 20.3.2024, συνολικής ονομαστικής αξίας τετρακο- 
σίων εξήντα πέντε εκατομμυρίων επτακοσίων είκοσι 
τεσσάρων χιλιάδων ευρώ (€ 465.724.000,00). 


ΠΙΝΑΚΑΣ ΔΙΑΘΕΣΗΣ ΟΜΟΛΟΓΩΝ ΣΤΙΣ 3.9.2007 


Ι5ΙΝ 

Ονομαστική 
Αξία σε € 

Τιμή Διάθεσης 
σε € 

Αξία Δ/σμού 
σε € 

Δεδουλευμένοι 
Τόκοι σε € 

Συνολική Αξία 
σε € 

ΘΒ0133003161 

465.724.000,00 

98,77% 

459.995.594,80 

5.742.376,92 

465.737.971,72 


Δεδομένου ότι η οφειλή του Δημοσίου προς τον ΟΓΑ 
είναι ίση με τετρακόσια εξήντα πέντε εκατομμύρια 
επτακόσιες τριάντα επτά χιλιάδες πεντακόσιες τριάντα 
πέντε ευρώ και ογδόντα εννιά λεπτά (€ 465.737.535,89) 
και τα ομόλογα που διατίθενται στον ΟΓ Α αντιστοιχούν 
σε τελική αξία τετρακοσίων εξήντα πέντε εκατομμυ¬ 
ρίων επτακοσίων τριάντα επτά χιλιάδων εννιακοσίων 
εβδομήντα ένα ευρώ και εβδομήντα δύο λεπτών (€ 
465.737.971,72), ο Ο.Γ.Α υποχρεούται να καταβάλλει στο 
Ελληνικό Δημόσιο στις 3.9.2007 το ποσό των τετρακο¬ 
σίων τριάντα πέντε ευρώ και ογδόντα τριών λεπτών 
(€ 435,83). 

Σκοπός του δανείου αυτού είναι η απόδοση της ει¬ 
σφοράς του Κράτους στον Κλάδο Κύριας Ασφάλισης 
Αγροτών του ΟΓ Α για το έτος 2007, σύμφωνα με τις 
διατάξεις του άρθρου 3 του ν. 2458/1997. 

Το δάνειο θα εκδοθεί υπό μορφή άυλων τίτλων. 

Η ονομαστική αξία των ομολόγων είναι € 1.000. 

Στη συγκεκριμένη ημερομηνία επανέκδοσης, τα ομό¬ 
λογα θα διατεθούν υπό το άρτιο, με τιμή 98,77%, όπως 
αυτή εμφανίζεται στο υπ’ αριθμ. 154 της 29.8.2007 Δελτίο 
της ΗΔΑΤ της Τράπεζας της Ελλάδος. 

Το επιτόκιο των ομολόγων είναι σταθερό και ορίζεται 
σε 4,70% ετησίως. 

Τα ομόλογα αποφέρουν τόκο από την ημερομηνία έκ¬ 
δοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία € 1.000, με βάση τον πραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{αοίυαΙ/αοίυαΙ (ΙΟΜΑ)} και καταβάλλεται δεδουλευμένος 
στις 20.3. κάθε έτους, με πρώτη ημερομηνία πληρωμής 
τόκων την 20.3.2008. 

Στις 3.9.2007 που είναι η ημερομηνία επανέκδοσης 
(Γθ-οροπίπρ) της έκδοσης και διακανονισμού θα κατα¬ 
βληθούν οι δεδουλευμένοι τόκοι των ομολόγων, που 
αφορούν το χρονικό διάστημα από 30.5.2007 (συμπε- 
ριλαμβανομένης) μέχρι 3.9.2007 (μη συμπεριλαμβανο- 
μένης) σε ευρώ στρογγυλοποιημένοι στα 2 δεκαδικά 
ψηφία. 

Οι δεδουλευμένοι τόκοι για το παραπάνω χρονικό διά¬ 


στημα θα υπολογισθούν, επί της ελάχιστης ονομαστικής 
αξίας (€ 1.000) με απόδοση, η οποία προκύπτει από το 
βασικό επιτόκιο 4,7% επί το κλάσμα ημερών 96/366 και 
είναι ίση με 0,01233%/Ετσι οι δεδουλευμένοι τόκοι για 
το παραπάνω χρονικό διάστημα και για ονομαστική αξία 
€ 1.000 είναι € 12,33. 

Εάν κάποια ημερομηνία πληρωμής τόκου ή κεφαλαίου 
συμπίπτει με μη εργάσιμη ημέρα η εξόφληση θα γί¬ 
νει την αμέσως επόμενη εργάσιμη χωρίς να πληρωθεί 
πρόσθετος τόκος. Εργάσιμη ημέρα θεωρείται η ημέρα 
κατά την οποία εκτελούν πληρωμές στην Ελλάδα, οι 
εμπορικές τράπεζες και οι αγορές συναλλάγματος και 
κατά την οποία λειτουργεί το σύστημα Τ.Α.Β.Θ.Ε.Τ. 

Η εξόφληση των τίτλων θα γίνει στην ονομαστική 
τους αξία. 

Οι τόκοι των ομολόγων υπόκεινται σε φορολόγηση 
βάσει συντελεστού φορολόγησης που ισχύει κατά την 
έκδοση των τίτλων (10%). Η παρακράτηση του φόρου 
θα γίνει κατά την εξαργύρωση των τοκομεριδίων. 

Οι τίτλοι και η μεταβίβασή τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

Κατά τα λοιπά ισχύουν οι όροι έκδοσης ομολόγων στα¬ 
θερού επιτοκίου της υπ’ αριθμ. 2/32913/0023Α/24.5.2007 
απόφασης του Υπουργού Οικονομίας και Οικονομικών. 

Κάλυψη Δαπάνης 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για το 
οικονομικό έτος 2007, και για τα επόμενα οικονομικά έτη 
έως το 2024, η οποία θα καλυφθεί από τις πιστώσεις 
που θα εγγραφούν στις κατ’ έτος προβλέψεις δαπανών 
εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

